- הסיפורים והדמויות המתוארים כאן הם בהשראת ההיסטוריה שלנו -
- אף בעל חיים לא נפגע במהלך הצילומים של הפקה זו -
המושל בסיליוס.
כוח...
אומץ...
ואמונה.
אלו הן תכונות השייכות
אך ורק לחיילים דגולים מן המעלה הראשונה.
אתם כולכם חיילים כאלה.
פחד...
חולשה...
ופגיעות.
אלו הם, מצד שני...
פגמים השייכים לאלו הטיפשים מספיק כדי לעמוד מול חיילים אמיצים כמוכם.
אתם תעמדו מול כאלה אנשים.
אנשיי.
זהו היום עליו תמיד חלמנו.
זה היום שבו נביא כבוד להיסטוריה המפוארת שלנו.
זה היום שבו הם ישירו את שירנו,
ואנו נהיה שיחת היום בכל העולם כולו.
עכשיו,
או שנהפוך לחלק מהניצחון הזה ונחיה חיי כבוד,
או שנילחם ונמות
בראש מורם,
ונקבל את גן עדן בידיים פתוחות.
זוהי מלחמתנו האחרונה.
אנו נגן על המצודה האחרונה
של הציוויליזציה שלנו עד נשמתנו האחרונה.
יחי ניקאה.
הקשיבו.
ארטואורול ביי, בנו של סולימאן שאה,
תמיד הלך אחר גורלו, ארצו, ומסורתו.
הוא הגן על כולכם תוך סיכון חייו.
כעת תורכם.
ארטואורול ביי נמצא בעמדה קשה
בעקבות תקרית הרסנית.
היימה חאתון, אמרי לנו מה הבעיה.
אנו נקריב את חיינו ללא היסוס למען ארטואורול ביי.
אני יודעת זאת.
זאת הסיבה שאני מקיימת את הפגישה הזאת.
הסולטאן,
אלאדין קיקובד,
שוהה עם השבט שלנו כאורח של ארטואורול,
כבר זמן מה.
שאלוהים יברך אותו.
איזה כבוד. -שאלוהים יברך אותו. כזאת ברכה.
אימא היימה, איזה כבוד זה עבור הסולטאן שלנו לבקר אותך.
הלוואי ויכולנו לפגוש אותו.
איזה כבוד. -הקשיבו.
הוד מעלתו אלאדין קיקובד
הורעל אתמול על ידי מישהו בבזאר חאנלי.
מי יכל לעשות כזה דבר? -מי העז להרעיל אותו?
איך הם יכלו לעשות את זה? -איך זה ייתכן?
מי ינסה לעשות דבר כזה?
האחריות הוטלה על ארטואורול ביי תחת האשמה חסרת בסיס.
מדובר בניסיון הכפשה.
הוא מואשם בהרעלת הסולטאן שלו.
זה לא ייתכן. ארטואורול ביי לעולם לא היה עושה דבר כזה.
אין מדובר בצירוף מקרים תמים.
מדובר במעשה מחושב.
עלינו לשים סוף לשקרים חסרי הבסיס הללו לפני שיהיה מאוחר מדי.
זאת הסיבה שאם לא נעמוד לצד ארטואורול ביי עכשיו,
הוא יהיה בסכנה גדולה.
בואו נלך להציל אותו.
נעשה כל שביכולתנו, היימה חאתון.
נעשה זאת.
אמיר סאדטין
לקח את ארטואורול ביי בשבי,
וגזר עליו הוצאה להורג ללא משפט.
לעולם לא ניתן לזה לקרות.
לעולם לא.
או שנציל את בני
ואת הסולטאן
משערי הגיהינום הזה,
או שהאסון הזה יכלה את כולנו.
למה אנחנו מחכים, אימא היימה? אנו נעמוד לצידו של ארטואורול ביי לנצח.
כן, אימא היימה.
שאלוהים יברך את כולכם.
זה הזמן
להציל את עתידנו.
אלוהים, אתה בא לעזרתם של אלו הנמצאים בצרה.
אתה שומר על כל ברואייך בדיוק כפי שהם.
אתה הרחום מכולם.
כל מה שיש לנו תלוי בך בלבד.
אפילו עלה לא נושר ללא רצונך.
הינך כל יודע וכל יכול.
מי יוכל לרפא את החולים אם לא תעזור להם?
בביתו של מי הם יוכלו לתפוס מחסה אם לא תעזור להם?
אתה עוזר לחסידיך כשהם בצרה.
אנו מתפללים אך ורק אליך.
חסרי ישע אנו מתפללים אליך ומבקשים שתגן עלינו.
אנו מקדשים את שמך, אתה הוא המרפא, רפא משרת נאמן זה שלך
הנאבק לשרת אותך.
שמע את תפילותינו לאהבת נביאך הקדוש.
שמע את תפילותינו.
למה רצית לראות אותי?
מה אתה רוצה?
מה מצבו של הסולטאן?
הוא מתייסר מכאבים. מה אתה רוצה?
אם הבוגד אינו אחד מאיתנו,
זה אומר שבסיליוס יודע שהסולטאן נמצא בפונדק.
לא ייתכן בשום פנים ואופן שהוא יודע שהסולטאן כאן.
אנו יודעים שישנו בוגד בארמונו של הסולטאן.
מאיפה זה מגיע?
עינו של הסולטאן בניקאה
היה בדרך לגלות לי מיהו הבוגד.
אבל בסיליוס הרג אותו.
הסולטאן יודע על כך.
מיהו הבוגד, אם כך?
הוא ברח מניקאה לפני שהוא הצליח לגלות.
אם הבוגד סיפר לקיסר שהסולטאן בדרך לפה,
זה אומר שבסיליוס יודע גם כן.
הסולטאן מספר אך ורק למעגל הקרוב לו
לאן הוא הולך כשהוא נוסע בתחפושת.
אם יקרה לו משהו, הם אלו שיאבדו את ראשם,
אז זה בלתי אפשרי שהבוגד יגלה על כך.
אם בסיליוס יתקוף את הפונדק,
זה אומר שאנו אבודים, אמיר סאדטין.
זה בלתי אפשרי.
באותה מידה היה זה בלתי אפשרי להרעיל את הסולטאן.
למה הוא לא גילה לי שישנו בוגד בארמון?
למה?
אז הוא בוטח בך אבל לא בי, מה?
זה לא הזמן והמקום להתבכיין על זה.
אפילו אם הסולטאן יתאושש מההרעלה,
הוא לא ייצא מזה אם בסיליוס יתקוף את המקום מבלי שאנשיי יגנו עליו.
תנקוט בכל אמצעי הזהירות האפשריים. זוהי אזהרתי האחרונה.
פתחו.
הניצחון ממתין לנו מעבר לאופק, ניקולס.
ניצחון מרהיב.
ושמך ייכתב על גבי ניצחון זה.
לא.
שמנו.
צל שליטתנו יתפרס לאורך כל הדרך.
אני מרגיש את נשמתו של האל עמנו.
שאלוהים יברך את צבאנו.
אדוני, ביי טורקמניים נמצאים בדרך לפונדק.
זה הזמן, ניקולס.
זה הזמן לקבל בידיים פתוחות את הניצחון הממתין לנו
מעבר לאופק.
כך אתה מקבל בברכה את הביי הנאמנים של הסולטאן שלנו, חייל?
מה כל זה?
מה אתם רוצים?
כל אחד מהביי הטורקמניים שהסולטאן הציב על אדמות אלה
מעוניין לראות את אמיר סאדטין. יידע אותו.
על פי הוראתו של אמיר סאדטין, אין אנו רשאים להכניס אף אחד.
אמור לאמיר סאדטין,
שאסליהאן חאתון הגיעה בתור נציגת שבט צ'בדר.
הוא מודע לכל, כמו גם הביי הטורקמניים.
עשה כפי שאמרתי, אחרת...
תוכל לקחת מפה רק את גופותינו.
חכו פה.
הגבירו את האבטחה בבזאר חאנלי.
בסיליוס הממזר עלול לתקוף בכל רגע.
הוד מעלתך, אם זה בכלל אפשרי,
אז עלינו להוציא מפה את הסולטאן מיד.
אינך יודע שהוא סובל מכאבים? איך נוכל להזיז אותו כמו שהוא?
מה אם נותקף באמצע הדרך?
עשה כדבריי. הסולטאן נשאר פה.
הדקו את האבטחה סביב הפונדק.
כן, הוד מעלתך.
הוד מעלתך.
ביי טורקמניים הגיעו.
לעזאזל. זה הדבר האחרון שאנחנו צריכים עכשיו.
תגיד להם לעזוב.
אסליהאן חאתון והיימה חאתון נמצאות איתם.
הן אמרו שהן לא יעזבו את הפונדק בשום מקרה.
אני לא מאמין.
הן אומרות שהן יודעות הכל.
הן יודעות שהסולטאן כאן.
בחיי. טוב, תכניס אותם.
אלוהים.
ארטואורול ביי.
באנו עם הביי הטורקמניים.
דע שאנו לצידך.
אימא.
כל פעם שאתה בסביבה,
נופלות עלינו צרות.
הפעם לא הצלחת להפתיע אותי.
כולנו יודעים שאבו מנצור הוא הסולטאן.
בדיוק כפי שאנו יודעים שארטואורול ביי חף מפשע.
כל הביי שעומדים מולך מחזיקים באותה דעה, אמיר סאדטין.
כן, ארטואורול ביי חף מפשע.
שחרר אותו מיד, הוד מעלתך. אתה יכול לתקן את העוול הזה.
איך אתם מעזים?
איך אתם מעזים להכתיב לאמיר של הארץ הזאת
מה לעשות?
אנשים. שומרים.
זרקו את כולם החוצה.
אם הם מתנגדים, אל תפגינו שום רחמים.
היימה חאתון.
אסליהאן.
מה אתן חושבות שאתן עושות?
אנחנו יודעות טוב מאוד מה אנחנו עושות, אמיר סאדטין.
השאלה היא, האם אתה יודע?
אם יהיה צורך, לא נהסס
להעמיד אותך במקומך.
אם נגזר עלינו למות, נמות למען ארטואורול ביי.
שחרר אותו.
אמיר סאדטין.
לא ייתכן. הסולטאן אלאדין. -שאלוהים יברך אותו, הסולטאן ניצל.
הוד מעלתך...
תודה לאל, אתה בסדר.
תודה לאל.
איך יכולת לחשוב שארטואורול ביי הרעיל אותי?
איך אתה מעז
להתייחס למארקגראף שלי, שבידיו הייתי מפקיד ארץ זו ללא היסוס,
בצורה שכזו?
שחרר אותו בזה הרגע.
עכשיו.
אני רוצה לראות אותו מיד.
חייל.
שחרר את ארטואורול ביי. הבא אותו לכאן מהר.
ביי.
נשים טורקיות אמיצות.
שבו.
הסולטאן רוצה לראות אותך, ארטואורול ביי.
שלומו בסדר?
הביי הטורקמניים הגיעו. הוא איתם עכשיו.
תודה לאל.
שוב אני נוכח לראות כמה אהוב ומוערך ארטואורול ביי
הודות לכם.
אמיר סאדטין איבד את קור הרוח שלו והגזים בתגובתו
בגלל מה שקרה לי.
אני יודע שארטואורול ביי חף מפשע.
הוד מעלתך.
בוא, ארטואורול ביי. שב.
תודה לאל שאתה בסדר, הוד מעלתך.
אם אני עדיין יכול לנשום
ולשבת לצידם של הביי אמיצים שלי,
זה הודות לאבן ערבי ולך, ארטואורול ביי.
אני רוצה שתסלח לאמיר סאדטין על איך שהתנהג אליך.
אז מי עשה זאת, הוד מעלתך?
אני לא יודע היכן הורעלתי. ייתכן וזה קרה לפני שהגעתי לפה.
לעולם לא נגלה מהיכן נכנס הרעל
לגופו של הסולטאן.
אך הוא יצא מזה בחיים הודות לתפילות של כולם
ולגופו החזק.
נכון.
תודה לאל שיצאנו מזה, הוד מעלתך.
אבל אני רוצה שתדע שישנו עוד איום.
ממה אתה מודאג, ארטואורול ביי?
בסיליוס.
הוא ללא ספק יודע שאתה נמצא בבזאר חאנלי.
נקטתי באמצעי הזהירות הדרושים.
אם תהיה מתקפה,
לא נוכל להגן על עצמנו מפניה
עם מעט השומרים והחיילים שנמצאים בפונדק.
הוד מעלתך.
התקבל מידע חשוב מאחד מאנשינו שמשגיחים על קראצ'ייסאר.
מה הוא ראה? ספר לי.
בסיליוס עזב את המצודה עם אנשיו, הוד מעלתך.
הוא הציב תצפית על גבעה קרוב לבזאר חאנלי.
שוב הצדק עמך, ארטואורול ביי.
נשיב אש אם תתרחש מתקפה.
אדוני, במסי מחכה להוראותיך מחוץ לפונדק עם אנשיו.
תודה, טורגוט.
הוד מעלתך, הרשה לי להגיד לך עוד דבר אחד.
בזמן שנלחמנו,
בסיליוס זיהה מי הם אבו מנצור ואנשיו.
אם הוא יראה אותם עוזבים כעת את הפונדק, הוא ללא ספק ילך אחריהם.
עלינו להציב את שומריך מסביב לפונדק.
ועלינו גם לקרוא לעזרה משבט צ'בדר ושבט קאיה.
אתה תהיה בטוח פה.
אני ואנשיי
נתחפש בבגדיך ונעזוב את הפונדק.
בסיליוס יחשוב שהצלחת לחמוק ויעקוב אחריי.
זה ייתן לנו מספיק זמן
בשביל שאנשיי יגיעו לכאן ויבטיחו את שלומך.
אם בסיליוס ילך אחריך, לא תצא מזה בחיים, ארטואורול ביי.
אתן את חיי למען ארצי
ולמענך תמיד, הוד מעלתך.
אומר לאנשיי מסביב לפונדק
להמתין לי בעמק העורבים.
אני אמשוך את בסיליוס לעמק העורבים ברגע שאצא מכאן.
סוף כל סוף הגיע היום.
אני אכניע את בסיליוס.
שמרו על המבנה.
אתם תקיפו את הפונדק ותמתינו להוראות.
הקשתים יהיו מאחוריכם.
אין להם לאן לברוח. הם מעטים מאיתנו.
אבל יהיה לנו פה כוח כנגד כל הסיכויים.
הקשתים יגנו עלינו מכאן.
לא נתחיל לפני שנקיף את הפונדק.
נהיה שקטים וחזקים כמו הרוח.
הם עלולים לנסות לברוח עם הסולטאן במתקפה הראשונה.
השאר זאת לי.
אני רוצה לתפוס את הסולטאן בחיים.
מה בנוגע לארטואורול?
ארטואורול...
הייתי רוצה שהוא יצפה בעינויים שיעבור הסולטאן שלו.
אבל אחרי הכל, איני יכול לסבול אותו. הוא ימות.
כרצונך, אדוני.
אנשינו נמצאים בעמדות. הם מחכים לפקודותיך, אדוני.
טוב מאוד.
מצוין.
הסולטאן אלאדין הוא ממש לא כמו הקיסר.
כזה אדם אמיץ.
לא ייאמן שהוא בא לכאן באופן אישי.
הסולטאן הוא סולטאן רק אם הוא ועמו כאחד, חפסה.
הוא אחד מאיתנו.
אך ישנן סכנות הממשמשות ובאות.
אנו כבר נמצאים בסכנה.
כולם יודעים שארטואורול ביי חף מפשע.
אני בטוחה שהסולטאן יחשוב אותו הדבר ברגע שיפקח את עיניו.
מה אם הוא לא?
אל תגידי דברים כאלה, חפסה.
הוא אדם חזק. הוא יתגבר על זה.
אם הוא לא ייצא מזה,
כולנו נהיה אבודים.
קחו את עצמכן בידיים שתיכן.
אין טעם לדאוג.
אנשינו התגברו על הסכנות הגדולות ביותר.
הם לבטח ימצאו שוב דרך להתגבר על כך.
מאז היום שהגעתי לפה, אני חיה בדאגה מתמדת.
אני מבינה כעת מה זה אומר להיות אשתו של טורקי.
מה שהופך נשים טורקיות לחזקות וגאות
זה כאב, חפסה. הנאמנות והאמונה שלהן בבעליהן.
לעולם אל תפסיקי להאמין.
אדוני.
במסי ואנשיו בדרך.
הם ימתינו בעמק העורבים ויטמנו שם מלכודת.
תודה, טורגוט.
אנחנו מוכנים, אדוני.
שאלוהים יגן עליך, ארטואורול ביי. ברוכה תהא מלחמתך.
מי ייתן וחרבותיכם יהיו חדות וסוסיכם מהירים.
שאלוהים יעזור לכולנו.
אמן.
תן לי את ברכתך.
שאלוהים יברך אותך, ארטואורול ביי.
תני לי גם את ברכתך.
שאלוהים יברך אותך. -שאלוהים יברך אותך.
אשתך וילדיך מחכים לך באוהל.
לך, וחזור מנצח וללא פגע, בני.
אני מקווה, אימא.
שאלוהים יעזור לך, ארטואורול ביי.
אתפלל בשבילך שתחזור מנצח.
שאלוהים יעניק לך ניצחון.
אמן.
קדימה.
זהו יומו האחרון של בסיליוס.
זהו היום שבו הרשע ינוצח ונזכה בשלוותנו.
קדימה לדרך.
אלוהים.
הגיע הזמן, חיילים שלי.
הגיע הזמן למות למען האימפריה, אם יהיה צורך.
יחי ניקאה.
לא נפגין שום רחמים.
שום רחמים. וזכרו,
או שניקאה תחיה, או שהיא תמות.
יחי ניקאה.
אדוני. -מה יש?
אדוני, הסולטאן עזב את בזאר חאנלי עם שומריו על גבי סוסים.
מה? זאת האמת?
ראיתי זאת בעצמי, אדוני. ארטואורול היה איתו.
הם יודעים שאנחנו פה, אדוני. הם מתכוונים להבריח את הסולטאן.
או שארטואורול זומם משהו.
מה זה יכול להיות? -הוא יעשה הכול.
בהתחשב בעובדה שהם סיימו את הפגישה ומיד עזבו,
הם ודאי ממהרים.
הם יתחמקו אם נמתין עוד זמן רב.
מה פקודותיך?
נשאיר כאן כמה אנשים. אתה תוביל אותם.
ותחפה עלינו במקרה שיקרה משהו.
אני אלך אחריהם.
כן, אדוני.
חיל חלוץ, בואו איתי.
טורגוט. -כן, אדוני?
הצב את אנשינו בעמדות. -כן, אדוני.
כולכם יודעים מה עליכם לעשות.
שאלוהים יברך את מלחמתנו.
אמן.
בואו כולם.
התפזרו. שמרו על שקט.
אני שומע את פעימות הלב שלך, ארטואורול.
הוא הולם כמו כנפיה של ציפור מפוחדת.
תאמר לי, לאן נעלמת?
מכאן, אדוני.
הם תפסו מנוחה. -מנוחה?
אז הם לא יודעים שאני כאן.
הערכתי אותך יתר על המידה, ארטואורול.
איזה סוף מעורר רחמים עבור הטורקים. סופם להירקב באפיק הנחל.
המפקד. -כן, אדוני.
צווה על אנשינו להקיף אותם.
אבל תדאג שהם ישמרו על השקט. מובן?
כן, אדוני.
אני רוצה את הסולטאן בחיים. הקיפו אותם.
אדוני, אפילו אם הוא לא יבוא, קשתיו של בסיליוס עלולים להרוג את כולנו.
בסיליוס אוהב להשוויץ, דומרול.
הוא לא יעשה צעד בלי להתפאר בו.
בסיליוס למד את הלקח, אדוני. אני לא חושב שהוא רוצה לדבר איתך.
אולי לא איתי, אבל איתך כן.
נכון, אדוני.
תראו מה זה, ארטואורול.
אנחנו ממשיכים להיתקל זה בזה.
ואתה ממשיך לברוח, בסיליוס.
אז לקחת את הסולטאן לטיול על האדמות שלי, מה?
ולחשוב שהגורל זימן לי לפגוש את שניכם פה ביחד.
לא תוכל לראות את הסולטאן אפילו בחלומותיך.
עוד פעם?
תרגום כתוביות: נעמה פרידמן